फोटोः हादसे के बाद घटनास्थल पर फैले श्रद्धालुओं के शव।

भोपाल. मध्य प्रदेश के सतना में कामतानाथ मंदिर में भगदड़ मच जाने से दस लोगों की मौत हो गई है। मरने वालों में पांच महिलाएं भी शामिल हैं। हादसे में 60 लोग घायल हुए हैं। घायलों को मध्य प्रदेश और यूपी के अस्पतालों में भर्ती कराया गया है। जिला प्रशासन ने दस लोगों की मौत की पुष्टि की है। हादसा सुबह छह बजे तब हुआ जब श्रद्धालु कामद गिरि पर्वत परिक्रमा में हिस्सा ले रहे थे। सोमवती अमावस्या के चलते भारी संख्या में श्रद्धालु मंदिर पहुंचे थे, लेकिन इंतजाम उस हिसाब से नहीं किए गए थे।

कैसे हुआ हादसा

कामतनाथ मंदिर एक पहाड़ी पर स्थित है और इसका रास्ता बहुत ही संकरा है। बताया जा रहा है कि परिक्रमा मार्ग में स्थित गौहारी मंदिर के पास लगा बिजली का खंभा टूट जाने के करंट फैल गया जिससे भगदड़ मच गई।

राज्य सरकार की ओर से इस हादसे में मरने वाले श्रद्धालुओं के परिजनों को 2 लाख, गंभीर रूप से घायलों को 50 हजार और मामूली रूप से घायल हुए लोगों को दस हजार रुपए की सहायता राशि देने का एलान किया है। साथ ही हादसे की प्रशासनिक जांच के आदेश दिए गए हैं।

DainikBhaskar.com को एक पाठक ने हादसे का वीडियो उपलब्ध कराया है। आगे की स्लाइड में देखें, हादसे का वीडियो...